Hjáleið vegna lokunar aðreinar að Hafnarfjarðarvegi 13. ágúst til 7. september . Aðrein að Hafnarfjarðarvegi , frá hringtorgi við Borgarholtsbraut að Hafnarfjarðarvegi , verður lokuð frá 13. ágúst til 7. september vegna gatnagerðar . Hjáleið að Hafnarfjarðarvegi verður opnuð á meðan . Í framkvæmdinni felst endurgerð stofnbrautarrampa í stað núverandi rampa frá Borgarholtsbraut að Hafnarfjarðarvegi með útkeyrslu inn á Kópavogsbraut . Verkið felst aðallega í gerð tengibrautar frá Borgarholtsbraut niður á nýtt torg á Kópavogsbraut . Frá torginu mun koma stofnbrautarrampur inn á Hafnarfjarðarveg . Á meðan á verkinu stendur verður opnuð bráðabirgðarleið að Hafnarfjarðarvegi í gegnum fyrirhugað hringtorg við Kópavogsbraut . Settar verða upp umferðar - og öryggismerkingar vegna framkvæmdarinnar og hjáleiðarmerkingar til að auðvelda aðgengi í kringum framkvæmdina . Aðkoma inn á Kópavogsbraut og inn á Hafnarfjarðarveg verður á meðan framkvæmdum stendur frá Borgarholtsbraut – Urðarbraut – Kópavogsbraut , sjá meðfylgjandi yfirlitsmynd sem einnig má finna hér . Verktakafyrirtækið Hálsafell ehf. sér um framkvæmd verksins .